label_title: 2012. évi téli ifjúsági olimpiai játékok
label_desc: A 2012. évi téli ifjúsági olimpiai játékok, hivatalos nevén az I. téli ifjúsági olimpiai játékok egy több sportot magába foglaló nemzetközi sportesemény volt, melyet az ausztriai Innsbruckban rendeztek meg 2012. január 13. és 22. között. Ez volt a második ifjúsági olimpia, de téliből az első. A rendezvényen 14 és 18 év közötti sportolók vettek részt, ahol 7 sportág 15 szakágának 63 versenyszámában avattak bajnokot. Az ifjúsági olimpián 1058 sportoló vett részt.